# Ariogala

### Straipsnis iš Vikipedijos, laisvosios enciklopedijos.

Ariogala
55°15′50″N, 23°28′10″E
Valstybė: | Lietuva
Savivaldybė: | Raseinių rajono savivaldybė
Meras: |
Gyventojų (2006): | 3 550
Plotas: | km²
Gyventojų tankumas: |

Vietovardžio kirčiavimas (1 kirčiuotė)
Vardininkas: | Ariógala
Kilmininkas: | Ariógalos
Naudininkas: | Ariógalai
Galininkas: | Ariógalą
Įnagininkas: | Ariógala
Vietininkas: | Ariógaloje

Ariogala – miestas Raseinių rajono savivaldybėje, 31 km į pietryčius nuo Raseinių, Dubysos kairiajame krante; antrasis pagal dydį rajono miestas. Ariogala turi miesto seniūnijos statusą, taip pat yra apylinkių seniūnijos centras. Mieste stovi Šv. arkangelo Mykolo bažnyčia (pastatyta 1939 m.), yra vidurinė ir pradinė mokyklos, paštas, tekstilės įmonė „Camira“. Miestas išsidėstęs siauroje (0,2-0,8 km) 3 km ilgio teritorijoje.

## [taisyti] Istorija

Ariogala yra viena seniausių Lietuvos gyvenviečių, žinoma nuo 1253 metų (minima Eregalle žemė), daug kartų buvo niokojama kryžiuočių. XIV amžiuje buvo medinė pilis, 1382 m. sudeginta kryžiuočių. Vytauto laikais čia buvo Ariogalos dvaras. Po Žalgirio mūšio Ariogalai atsirado geresnės sąlygos augti, todėl apie 1416 m. čia buvo pastatyta pirmoji bažnyčia. Nuo 1529 ar 1592 m. vadinama miesteliu, XVII a. turėjo turgaus ir prekymečių privilegijas. Tačiau tik 1792 m. balandžio 12 d. (nors kitų šaltinių teigimu, dar 1781 m.) Stanislovo Augusto įsaku suteiktos laisvojo miesto teisės (Magdeburgo teisės) ir herbas, nors jau tų pačių metų vasarą dėl politinės padėties pokyčių savivalda pradėjo silpti ir 1795 m. miesto teisės buvo panaikintos. Per Antrąjį pasaulinį karą 1944 metų rugpjūtį sudegė, po karo iki 1948 metų apylinkėse veikė partizanų rinktinė, leistas laikraštis „Laisvės varpas“. Nuo 1950 iki 1962 m. – Ariogalos rajono centras, 1956 m. vėl suteiktos miesto teisės.

2001 m. lapkričio 15 d. Prezidento dekretu patvirtintas Ariogalos herbas. Miestas taip pat turi ir vėliavą.

### [taisyti] Pavadinimo kilmė

Miesto pavadinimas turi du sandus. Antrasis (-gala) kildinamas iš žodžio „galas“ (pabaiga, sritis, kraštas), tuo tarpu dėl pirmojo yra neaišku; gali būti, kad ji kilusi iš kokio nors asmenvardžio (pvz., dabartinės pavardės Arius, Arys). Ilgą laiką pavadinimas buvo rašomas dvejopai: germanų kalbose su pradžia e (Eregalle, Erogel, Eragelen, Erogiln ir kt.), o slavų – su dvibalse pradžia (Ойрякале, Ойракгола, Ejragoła ir kt.). 1848 m. Motiejus Valančius vadina Eirogalu. Dabartinis miesto pavadinimas oficialiai rašomas nuo 1925 metų.

Įmonė „Camira“

## [taisyti] Žymūs žmonės

- Stasys Šalkauskis (1886-1941), lietuvių filosofas, gimęs Ariogaloje.

## [taisyti] Nuorodos

- Lietuva.lt
- Seniūnijos duomenys
- Ariogala ir Ariogalos seniūnijos piliakalniai
- Ariogalos miestelio istorija ir dabartis
- Apie Ariogalą
- Ariogalos parapija

Ariogalos miesto seniūnija
Savivaldybė: | Raseinių rajono
Administracinis centras: | Ariogala
Plotas: | 4,82 km²
Gyventojai: | 3627 (2005 m.)
Gyventojų tankumas: | 752 žm./km²
Kaimų skaičius: | 0
Seniūnas: | Albertas Valiušis
Žemėlapis
-

Rodomas puslapis "http://lt.wikipedia.org../../../a/r/i/Ariogala.html"

Kategorijos: Lietuvos miestai | Raseinių rajono gyvenvietės | Lietuvos herbinės gyvenvietės

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch
- English
- Español
- Lumbaart
- Polski